Tazte priv

Tazte priv er et norsk humorprogram med Harald Eia og Bård Tufte Johansen som gikk på NRK Radio i 2004. 

Første sending gikk 18. september 2004 og programmet hadde et snittall på 115 000 lyttere. Programmet ble sendt lørdager på P3. Det ble i alt sendt 12 episoder. I 2018 ble serien også lagt ut som podcast.

Tittelen «Tazte priv» er hentet fra «chatte»-forum på Internett og TV, der enkelte bruker uttrykket tazte priv? når de ønsker å «taste privat» med en annen deltager i det åpne forumet.

 Innhold 
Episodene i programmet hadde stort sett lik struktur. Eia og Johannesen pratet ofte om ting de hadde opplevd i det siste, og hvert program hadde en lytterkonkurranse. 

Programmet ble mest kjent for å inneholde mange parodier på både oppdiktede og virkelige personer.

 Kjente parodier og figurer 
John G. Bernander, parodiert av Bård Tufte Johanesen.I denne parodien blir daværende kringkastingssjef John G. Bernander framstilt som svært opptatt av organisasjonspsykologi. Han prater for det meste om verdier, strategier, planer og visjoner for NRK, og hvordan kanalen kan nå nye målgrupper. Hvert innslag blir avsluttet med at Bernander leser høyt fra dagboken sin. I dagboken blir han framstilt som veldig barnslig og mest opptatt av ting som angår Sørlandet, da spesielt apen Julius, Kaptein Sabeltann og Kristiansand dyrepark.    Lena fra Døden på Oslo S, parodiert av Harald Eia. I denne parodien blir figuren Lena fra filmen Døden på Oslo S intervjuet av Bård Tufte Johansen. Lena snakker om ulike temaer og jobben i RFSU. Lena trekker ofte fram ulike konspirasjoner og raljerer mot det hun ikke liker i det norske samfunnet. Jens A. Skumfjell, spilt av Bård Tufte Johanesen. Jens A. Skumfjell er en parodi på Jens A. Risnes, som lenge hadde reiseprogram på NRK Radio. I innslagene får Skumfjell spørsmål om reisetips til ulike steder. Skumfjell setter ofte i gang med en ekstremt komplisert forklaring på hvordan man kommer seg til de ulike stedene, og viser generelt lite kunnskap om destinasjonene han prater om. To små karer, spilt av Bård Tufte Johanesen. og Harald Eia.To små karer er en parodi på den ekte barne-rapgruppen To små karer, som vant Melodi Grand Prix Junior-finalen i 2002. I hvert innslag gir guttene i gruppen rare beskrivelser om hvor de kommer fra og rapper en vulgær rap, på engelsk, til slutt. Khalid Raja, spilt av Harald Eia. Khalid Raja er en muslimsk mann som er ekstremt opptatt av respekt. Han mener jevnt over at respekt er svaret på alt og vil blant annet at det skal innføres et skolefag som skal hete "respekt". Han har også regi på filmen "Et spørsmål om....RESPEKT!" Tarjei Øverengen, spilt av Bård Tufte Johanesen.Tarjei Øverengen er en forfatter fra Telemark som har skrevet ulike bøker. En av bøkene handler om ordtak fra Telemark, mens en annen bok er en plagiert Kong Haakon-biografi. Øverengen klager ofte på at "kjerringa fra forlaget" plager ham. 
Mange av disse karakterene ble også brukt i TV-serien Tre brødre som ikke er brødre. 

 Annet 
I 2005 gav de ut en CD med de beste innslagene fra programmet.

 Referanser 

 Eksterne lenker 
 Hjemmeside (arkivert av NRK)
 Episodene på Podkast (NRK Radio)


Kategori:Radioprogrammer på NRK Radio
Kategori:Norske humorprogrammer på radio
Kategori:Norske radioprogrammer fra 2000-årene